ประกาศสานักงานคณะกรรมการกากับหลักทรัพย์และตลาดหลักทรัพย์ ที่ สธ. 39/2561 เรื่อง กาหนดปัจจัยในการพิจารณาความร้ายแรงของพฤติกรรมอันเป็นลักษณะต้องห้ามสาหรับบุคคลที่เป็นหรือจะเป็นผู้ถือหุ้นรายใหญ่ของผู้ประกอบธุรกิจสินทรัพย์ดิจิทัล
ประกาศสำนักงานคณะกรรมการกำกับหลักทรัพย์และตลาดหลักทรัพย์
ที่ สธ. ๓๙/๒๕๖๑
เรื่อง กำหนดปัจจัยในการพิจารณาความร้ายแรงของพฤติกรรม
อันเป็นลักษณะต้องห้ามสำหรับบุคคลที่เป็นหรือจะเป็น
ผู้ถือหุ้นรายใหญ่ของผู้ประกอบธุรกิจ
สินทรัพย์ดิจิทัล[๑]
 

อาศัยอำนาจตามความในข้อ ๖ วรรคสามแห่งประกาศกระทรวงการคลัง
เรื่อง การกำหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่
ลงวันที่ ๑๖ กรกฎาคม พ.ศ. ๒๕๖๑ สานักงาน ก.ล.ต. ออกประกาศไว้ ดังต่อไปนี้

ข้อ
๑ ในประกาศนี้
ประกาศกระทรวงการคลัง หมายความว่า
ประกาศกระทรวงการคลังว่าด้วยการกำหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่

ข้อ
๒ เพื่ออนุวัติให้เป็นไปตามข้อ ๖
วรรคสามแห่งประกาศกระทรวงการคลังสำนักงาน ก.ล.ต. จึงกำหนดให้ใช้ปัจจัยต่อไปนี้ ในการพิจารณาระดับความร้ายแรงของพฤติกรรมอันเป็นลักษณะต้องห้ามของบุคคลที่เป็นหรือจะเป็นผู้ถือหุ้นรายใหญ่ของผู้ประกอบธุรกิจสินทรัพย์ดิจิทัล
(๑) ปัจจัยหลัก ซึ่งหมายถึง
ข้อเท็จจริงประเภทที่สำนักงาน ก.ล.ต.
ให้น้ำหนักในการพิจารณามากกว่าข้อเท็จจริงอื่น ได้แก่
(ก) ขอบเขตของผลกระทบจากพฤติกรรมอันเป็นลักษณะต้องห้าม เช่น
มีผลกระทบต่อตลาดสินทรัพย์ดิจิทัล
ตลาดเงิน หรือตลาดทุน กระทบต่อประชาชนโดยรวมหรือต่อบุคคลเฉพาะกลุ่ม เป็นต้น
(ข) นัยสำคัญของพฤติกรรมอันเป็นลักษณะต้องห้าม เช่น จำนวนเงินที่เกี่ยวข้องปริมาณธุรกรรมที่เกี่ยวข้อง
เป็นต้น
(ค) ผู้รับประโยชน์จากผลของพฤติกรรมอันเป็นลักษณะต้องห้าม
(๒) ปัจจัยรอง ซึ่งหมายถึง
ข้อเท็จจริงประเภทที่สำนักงาน ก.ล.ต.
ใช้เพื่อการเพิ่มหรือลดน้ำหนักในการพิจารณาข้อเท็จจริงโดยรวม ได้แก่
(ก)
ความเกี่ยวข้องของบุคคลต่อพฤติกรรมอันเป็นลักษณะต้องห้าม เช่น เป็นตัวการผู้ใช้หรือผู้สนับสนุน
เป็นต้น
(ข)
ความซับซ้อนของลักษณะการกระทาหรือเครื่องมือที่ใช้ในการกระทำ เช่น
การใช้ชื่อบุคคลอื่น หรือการตั้งบริษัทอำพราง เป็นต้น
(ค)
ประวัติพฤติกรรมอันเป็นลักษณะต้องห้ามในเรื่องเดียวกันในอดีต
(ง)
การจงใจฝ่าฝืนหรือละเลยกฎหมาย กฎ หรือระเบียบที่เกี่ยวข้อง
(จ) พฤติกรรมอื่นในภายหลัง เช่น
ให้ข้อเท็จจริงหรือพยานหลักฐานที่เป็นประโยชน์ต่อการพิจารณาคดีหรือการดำเนินคดี
หรือปิดบังอำพรางหรือทาลายพยานหลักฐานในคดีหรือให้การเท็จ เป็นต้น

ข้อ
๓ กำหนดระยะเวลาห้ามมิให้บุคคลที่มีลักษณะต้องห้ามตามประกาศกระทรวงการคลังเป็นผู้ถือหุ้นรายใหญ่ของผู้ประกอบธุรกิจสินทรัพย์ดิจิทัล
ดังต่อไปนี้

ประเภทของลักษณะต้องห้าม
ระดับความร้ายแรง
ของพฤติกรรม
ระยะเวลาสูงสุดที่จะห้าม
มิให้เป็นผู้ถือหุ้นรายใหญ่
ของผู้ประกอบธุรกิจ
สินทรัพย์ดิจิทัล
ข้อ
  ๕ (๓) (๔) (๕) (๖) (๗) หรือ (๘)
แห่งประกาศกระทรวงการคลัง
เล็กน้อย
ปานกลาง
รุนแรง
หนึ่งปี
สามปี
ห้าปี
ข้อ ๕ (๙) แห่งประกาศกระทรวงการคลัง
เล็กน้อย
ปานกลาง
รุนแรง
หนึ่งปี
สองปี
สามปี

ข้อ
๔ ประกาศนี้ให้ใช้บังคับตั้งแต่วันที่
๒๕ กรกฎาคม พ.ศ. ๒๕๖๑ เป็นต้นไป


ประกาศ
ณ วันที่ ๒๔ กรกฎาคม พ.ศ. ๒๕๖๑
รพี สุจริตกุล
เลขาธิการ
สำนักงานคณะกรรมการกำกับหลักทรัพย์และตลาดหลักทรัพย์
วิวรรธน์/จัดทำ
๘ สิงหาคม ๒๕๖๑

นุสรา/ตรวจ
๒๒ สิงหาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๗๗ ง/หน้า ๔๖/๒๔ กรกฎาคม ๒๕๖๑